CELEX: 32002R2004
Language: el
Date: 2002-11-08 00:00:00
Title: Κανονισμός (ΕΚ) αριθ. 2004/2002 της Επιτροπής, της 8ης Νοεμβρίου 2002, για τη διαδικασία καθορισμού της περιεκτικότητας σε κρέας και σε λίπος ορισμένων προϊόντων στον τομέα του χοιρινού κρέατος

Avis juridique important

|

32002R2004

Κανονισμός (ΕΚ) αριθ. 2004/2002 της Επιτροπής, της 8ης Νοεμβρίου 2002, για τη διαδικασία καθορισμού της περιεκτικότητας σε κρέας και σε λίπος ορισμένων προϊόντων στον τομέα του χοιρινού κρέατος  

Επίσημη Εφημερίδα αριθ. L 308 της 09/11/2002 σ. 0022 - 0024

Κανονισμός (ΕΚ) αριθ. 2004/2002 της Επιτροπήςτης 8ης Νοεμβρίου 2002για τη διαδικασία καθορισμού της περιεκτικότητας σε κρέας και σε λίπος ορισμένων προϊόντων στον τομέα του χοιρινού κρέατοςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως της αγοράς στον τομέα του χοιρείου κρέατος(1), όπως τροποποιήθηκε τελευταία από τον κανονισμό (ΕΚ) αριθ. 1365/2000(2), και ιδίως το άρθρο 13 παράγραφος 12,τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987 σχετικά με τη δασμολογική και στατιστική ονοματολογία και το κοινό δασμολόγιο(3), όπως τροποποιήθηκε τελευταία από τον κανονισμό (ΕΚ) αριθ. 969/2002 της Επιτροπής(4), και ιδίως το άρθρο 9,Εκτιμώντας τα ακόλουθα:(1) Ο κανονισμός (ΕΟΚ) αριθ. 3846/87 της Επιτροπής, της 17ης Δεκεμβρίου 1987, για τον καθορισμό της ονοματολογίας των γεωργικών προϊόντων για τις επιστροφές κατά την εξαγωγή(5), όπως τροποποιήθηκε τελευταία από τον κανονισμό (ΕΚ) αριθ. 1007/2002(6), καθόρισε, βάσει της συνδυασμένης ονοματολογίας, ονοματολογία γεωργικών προϊόντων για τις επιστροφές κατά την εξαγωγή.(2) Πρέπει να θεσπιστούν διατάξεις για να διασφαλιστεί η ομοιόμορφη εφαρμογή της ονοματολογίας που επισυνάπτεται στον κανονισμό (ΕΟΚ) αριθ. 3846/87, όσον αφορά τον τομέα του χοιρινού κρέατος, προκειμένου να καταταγούν τα προϊόντα που υπάγονται στους κωδικούς των προϊόντων 1602 41 10 91/10, 1602 41 10 91/30, 1602 42 10 91/10, 1602 42 10 91/30 και 1602 49 19 91/30.(3) Πρέπει να οριστεί διαδικασία για τον προσδιορισμό του ποσοστού κατά βάρος σε κρέας και λίπος.(4) Ο κανονισμός (ΕΟΚ) αριθ. 1583/89 της Επιτροπής, της 7ης Ιουνίου 1989, περί διαδικασίας για τον καθορισμό της περιεκτικότητας σε κρέας και σε λίπος ορισμένων προϊόντων στον τομέα του χοιρινού κρέατος(7), προβλέπει διαδικασία για τον καθορισμό του ποσοστού κατά βάρος σε κρέας και σε λίπος. Ωστόσο, η περιγραφή των προϊόντων που αναφέρονται από τον κανονισμό αυτό δεν ανταποκρίνεται πλέον στην πραγματικότητα και θα πρέπει να τροποποιηθεί. Με την ευκαιρία της τροποποίησης αυτής, πρέπει να προβούμε σε αναμόρφωση της νομοθεσίας που εφαρμόζεται στο θέμα αυτό και να βασίσουμε το νέο κείμενο στο άρθρο 37 της συνθήκης, γιατί αφορά αποκλειστικά την ομοιόμορφη εφαρμογή της ονοματολογίας των γεωργικών προϊόντων για τις επιστροφές κατά την εξαγωγή.(5) Τα υπαγόμενα στις αντίστοιχες αρμοδιότητές τους μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος καθώς και της επιτροπής τελωνειακού κώδικα,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το ποσοστό κατά βάρος σε κρέας και λίπος των προϊόντων που υπάγονται στους κωδικούς των προϊόντων 1602 41 10 91/10, 1602 41 10 91/30, 1602 42 10 91/10, 1602 42 10 91/30 και 1602 49 19 91/30 της ονοματολογίας που επισυνάπτεται στον κανονισμό (ΕΟΚ) αριθ. 3846/87, καθορίζεται σύμφωνα με τη διαδικασία που περιλαμβάνεται στο παράρτημα.Άρθρο 2Ο κανονισμός (ΕΟΚ) αριθ. 1583/89 καταργείται.Άρθρο 3Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται στα πιστοποιητικά εξαγωγής που ζητήθηκαν από την 18 Νοεμβρίου 2002.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 8 Νοεμβρίου 2002.Για την ΕπιτροπήFranz FischlerΜέλος της Επιτροπής(1) ΕΕ L 282 της 1.11.1975, σ. 1.(2) ΕΕ L 156 της 29.6.2000, σ. 5.(3) ΕΕ L 256 της 7.9.1987, σ. 1.(4) ΕΕ L 149 της 7.6.2002, σ. 20.(5) ΕΕ L 366 της 24.12.1987, σ. 1.(6) ΕΕ L 153 της 13.6.2002, σ. 8.(7) ΕΕ L 156 της 8.6.1989, σ. 13.ΠΑΡΑΡΤΗΜΑΔΙΑΔΙΚΑΣΙΑ ΑΝΑΛΥΣΕΩΣΗ περιεκτικότητα σε κρέας και σε λίπος προσδιορίζεται με την ακόλουθη διαδικασία:1. Μέθοδοι ανάλυσης1.1. Η ανάλυση πρέπει να γίνει πάνω σε δείγματα ομογενή και αντιπροσωπευτικά του παρασκευάσματος κρέατος.1.2. Οι μέθοδοι αναλύσεως που πρέπει να χρησιμοποιούνται είναι οι ακόλουθες:1.2.1. Αζωτο: προσδιορισμός της περιεκτικότητας σε άζωτο με την μέθοδο Kjeldahl.1.2.2. Υγρασία: προσδιορισμός της περιεκτικότητας σε υγρασία του κρέατος και των προϊόντων κρέατος - ISO 1442 - 1997.1.2.3. Λιπαρές ουσίες: προσδιορισμός της συνολικής περιεκτικότητας σε λιπαρές ουσίες με εκχύλιση με πετρελαϊκό αιθέρα μετά από υδρόλυση με υδροχλωρικό οξύ.1.2.4. Τέφρες: προσδιορισμός της περιεκτικότητας σε τέφρες των κρεάτων και των προϊόντων κρέατος - ISO 936 - 1998.1.3. Οι προδιαγραφές των προαναφερθέντων τύπων ISO σχετικά με τη δειγματοληψία δεν είναι υποχρεωτικές κατά τους όρους του παρόντος κανονισμού.2. Υπολογισμός της περιεκτικότητας σε κρέας και σε λίποςΠοσοστό απολιπαθέντος κρέατος&gt;PIC FILE= "L_2002308EL.002402.TIF"&gt;Συνολικό ποσοστό κρέατος και λίπους>ΑΝΑΦΟΡΑ ΣΕ ΓΡΑΦΙΚΟ>όπως:NT= Συνολικό άζωτο που προσδιορίζεται με ανάλυση (ποσοστό κατά βάρος).Nx= Άζωτο με προέλευση ξένη προς το κρέας (ποσοστό κατά βάρος).f=&gt;ΘΕΣΗ ΠΙΝΑΚΑ&gt;F= Ποσότητα λίπους που μπορεί να εξαχθεί (ποσοστό κατά βάρος) και που προσδιορίζεται με ανάλυσηΗ συνολική ποσότητα και η ποσότητα σε λίπη που μπορούν να εξαχθούν, προσδιορίζονται με τις μεθόδους που αναφέρονται στις παραγράφους 1.2.1 και 1.2.3. Ο προσδιορισμός της περιεκτικότητας σε υγρασία (1.2.2) και τέφρες (1.2.4) επιτρέπει να εκτιμηθεί συμπερασματικά η περιεκτικότητα των άλλων συστατικών.Για να γίνουν οι διορθώσεις που αφορούν την τιμή του αζώτου με προέλευση ξένη προς το κρέας (συντελεστής Nx), είναι σκόπιμο να γίνει γνωστή η ποσότητα κάθε συστατικού που περιέχει άζωτο, καθώς και η περιεκτικότητα σε άζωτο αυτών των συστατικών.Στον πίνακα που ακολουθεί αναγράφεται η μέση περιεκτικότητα του αζώτου πολλών συστατικών, που περιέχουν άζωτο και που μπορεί να υπάρχουν στα παρασκευάσματα κρέατος.>ΘΕΣΗ ΠΙΝΑΚΑ>Όσον αφορά την "επαναληψιμότητα" των αναλυτικών μεθόδων, βλέπε τα προαναφερόμενα πρότυπα ISO.Πρέπει να ληφθεί υπόψη η μέση τιμή δύο τουλάχιστον προσδιορισμών.